Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 158

2. Szakmai elméleti vizsga és értékelése A szakmai elméleti vizsga írásbeli és szóbeli részből áll. A) Írásbeli vizsga Az írásbeli vizsga időtartama: 6 óra. Az írásbeli tételek tartalma: — általános szakmai feladatok, tervek, rajzok, számítások készítése, — anyagismereti feladatokról írásbeli beszámoló, — munka- és környezetvédelmi kérdés, — üzem, építkezés színhelyén kiadandó gyártási, elhelyezési, szállítási feladatokról beszámoló. A mesterjelölt az írásbeli vizsgára — szakkönyv kivételével — bármilyen segédletet elhozhat. Rajzeszközről, papírról a jelölt gondoskodik. „Megfelelt” minősítést kaphat a jelölt abban az esetben, ha Mestervizsga Bizottság által előre elkészített pontozólap alapján megszerezhető pontszám minimum 60%-át elérte. „Nem felelt meg” minősítés esetén a jelölt a szóbeli vizsgát megkezdheti. B) Szóbeli vizsga A szóbeli vizsga időtartama: max. 30 perc. Szóbeli vizsgára a jelölt 30 perc felkészülési időt kap. Szóbeli vizsga az írásbeli vizsga napján, azok befejezése után (kb. 2 órával) megkezdhető. Szóbeli vizsga anyaga: A jelölt központilag meghatározott 20—25 szakmai ismereti tételből húz. A tételek az alábbi témakörök egy-egy kérdését (összesen 3 kérdés) tartalmazzák. A szakmai ismeret témakörei: — általános szakmai ismeretek, — anyagismeret, — építési módok, építéstörténet, stílusok. A jelölt további egy tételt húz a munka-, egészség-, környezet- és tűzvédelem tárgyban. A jelöltnek önállóan kell beszámolni felkészültségéről. A vizsgabizottság tagjai csak akkor tesznek fel kérdéseket, ha a jelölt elakad feleletében, vagy az orientálás feltétlenül szükséges. A mesterjelölt felelete után, a Vizsgabizottságnak joga van a tételanyagon belül és azon felül újabb kérdéseket feltenni az objektív értékelés és minősítés érdekében. A mesterjelölt szóbeli vizsgáját a Vizsgabizottság egyszerű szavazati többséggel, „megfelelt”, „nem megfelelt” eredménnyel minősíti. A mestervizsga bizottság a mestervizsga eredményét, a részvizsgák eredményei alapján „megfelelt” vagy „nem felelt meg” minősítéssel állapítja meg.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes